། །སློབ་དཔོན་ཆེན་པོ་པདྨས་མཛད་པའི་གསང་སྔགས་ནང་
གི་ལམ་གྱི་རིམ་པ་རྒྱ་ཆེར་འགྲེལ་པ་སངས་རྒྱས་
གཉིས་པའི་དགོངས་པའི་རྒྱན་ཞེས་བྱ་བ་
གླེགས་བམ་དང་པོ་བཞུགས་སོ།།
ཨོཾ་སྭ་སྟི། །གང་གི་སྙིང་ཀར་ལན་ཅིག་སོན་པས་ལྷན་སྐྱེས་གྲུབ་པའི་གཟི་
འོད་ཀྱིས། །སྲིད་པའི་ཉེས་པ་མ་ལུས་བཀྲུས་ནས་ཞི་བའི་ཚོན་ཆག་འཛིན་བྱེད་
ཅིང༌། །དག་པ་དོན་དམ་ཟད་མི་ཤེས་པའི་རྒྱལ་རྣམས་ཡེ་ཤེས་ལང་ཚོ་ལ། །མངོན་
པར་སྦྱོར་མཛད་མཚོ་སྐྱེས་རྡོ་རྗེའི་ཞབས་ཀྱི་པདྨ་སྤྱི་བོས་བསྟེན། །གང་ཞིག་ཀུན་
ཏུ་བཟང་པོ་ཉིད་ཀྱང་གང་དུ་ཐུགས་རྗེས་ཕལ་པའི་གཟུགས་འཛིན་དཔལ་ལྡན་
བླ་མ་མཆོག་དེ་དང༌། །གང་ཞིག་གང་གིས་རྟོགས་པར་བྱ་བ་སྤངས་ཀྱང་དེ་ཉིད་
ཐུགས་སུ་ཆུད་གྱུར་སྣ་ཚོགས་སྤྲོས་པ་ཀུན་ལས་གྲོལ། །གང་ཞིག་གང་ལ་འཛིན་
པའི་དྲ་བ་མ་ལུས་བསལ་ཀྱང་འགྱུར་མེད་སྡོམ་པས་ཆོས་ཀུན་གཞན་དུ་མི་ཕྱེད་པ།།
གང་ཞིག་གང་གིས་ཆེད་དུ་དམིགས་པ་མེད་ཀྱང་སྙིང་རྗེས་གཞན་དོན་མཛད་པ་
4

དགེ་པཎ་ཚེ་དབང་མཆོག་གྲུབ་བཀའ་འབུམ།
རྣམས་ལ་གུས་པས་ཕྱག་འཚལ་ལོ། །སངས་རྒྱས་གཉིས་པའི་ལེགས་གསུང་རྡོ་
རྗེའི་ཚིག་དོན་མི་ཕྱེད་པས། །རྟོགས་དཀའི་རྨོངས་པ་བསལ་ཕྱིར་དམ་པའི་ཐུགས་
རྗེས་བསྐུལ་བ་ལས། །འགྲོལ་ནུས་ཇི་ལྟ་དམན་ཡང་གོང་མའི་གསུང་བཞིན་
འདིར་བརྗོད་ན། །ཆོས་བདག་རྩ་བ་གསུམ་དང་མཁས་པ་རྣམས་ཀྱིས་བཟོད་པར་
མཛོད། །དེ་ལ་དུས་གསུམ་གྱི་རྒྱལ་བ་སྲས་དང་བཅས་པ་ཐམས་ཅད་ཀྱི་མཁྱེན་
བརྩེ་ནུས་པ་མ་ལུས་པའི་སྤྱི་གཟུགས་རྡོ་རྗེའི་སློབ་དཔོན་ཆེན་པོ་དཔལ་སངས་རྒྱས་
གཉིས་པ་བདེ་བ་ཆེན་པོ་པདྨ་འབྱུང་གནས་ཀྱི་དཔལ་གྱི་མགུལ་ནས་ལེགས་པར་
སྩལ་བའི་རྒྱུད་ལུང་མན་ངག་ཐམས་ཅད་ཀྱི་སྙིང་པོ། ལམ་ཟབ་མོ་ཐམས་ཅད་ཀྱི་
གནད་འདུས། འཇིག་རྟེན་དང་འཇིག་རྟེན་ལས་འདས་པའི་དངོས་གྲུབ་ཐམས་
ཅད་ཀྱི་འབྱུང་གནས། དུས་གསུམ་གྱི་བདེ་བར་གཤེགས་པ་ཐམས་ཅད་ཀྱི་བགྲོད་
པ་གཅིག་པའི་ལམ་རྡོ་རྗེ་འཆང་གི་གསང་དོན་རྨད་དུ་བྱུང་བ། གྲུབ་པའི་དབང་
ཕྱུག་དམ་པ་རྣམས་ཀྱིས་གཤེགས་ཤིང་འབྱོན་པའི་ཤུལ།
ཐར་པར་འདོད་པ་
རྣམས་ཀྱི་འཇུག་ངོགས། ཚེ་གཅིག་ཉིད་ལ་མཆོག་གི་དངོས་གྲུབ་བདེ་བླག་ཏུ་སྟེར་
བར་བྱེད་པའི་གསང་སྔགས་ལམ་གྱི་རིམ་པ་འདི་འཆད་པར་བྱེད་པ་ལ། ཐོག་མར་
དགེ་བ་ཀླད་ཀྱི་དོན་དང་། བར་དུ་དགེ་བ་གཞུང་གི་དོན། ཐ་མར་དགེ་བ་མཇུག་
གི་དོན་ནོ། །དང་པོ་ལའང་གཉིས་ཏེ། ཕྱག་འཚལ་བ་དང༌། རྩོམ་པར་དམ་
བཅའ་བའོ། །དང་པོ་ནི་ཚིགས་སུ་བཅད་པ་གཅིག་སྟེ། གཉིས་བཅོམ་གཉིས་
ལྡན་གཉིས་འདས་གཉིས་དཔལ་མཆོག༔ མ་ལུས་འདུས་ཤིང་ཡང་དག་ཟོལ་མེད་
པཿ སངས་རྒྱས་བདེ་གཤེགས་དྲུག་པ་ཀུན་བཟང་ལ༔ གུས་གདུང་དད་པའི་སྒོ་
ནས་ཕྱག་འཚལ་ལོ༔ དེ་ཡང་ཀློང་གསལ་ལས། ཆོས་རྣམས་མ་ལུས་ཐམས་ཅད་
ཀུནཿ རྩ་བ་ཐིག་ལེ་གཅིག་ལས་གྱེས༔ ཞེས་འཁོར་འདས་ཐམས་ཅད་འཆར་
5

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
བའི་གཞི་གཅིག་པོ་ནི། གདོད་མ་ཡེ་ཐོག་གི་གཞི་འཁོར་བ་དང་མྱ་ངན་ལས་
འདས་པ་གཉིས་ཀར་ལུང་མ་བསྟན་གྱི་སྐབས་དེ་ཉིད་ལས་རིག་པ་དང༌། མ་རིག་
པ་གཉིས་ཀྱི་བྱེད་པས་གྲོལ་འཁྲུལ་གཉིས་སུ་བྱུང་བ་ལས་སེམས་ཅན་དུ་འཁྲུལ་
པའི་གཞི་ཐོག་མ་གང་ལས་བྱུང་ཞེ་ན། ངོ་བོ་མ་རིག་པས་རྒྱུ་བྱས་གཞིའི་རིག་པ་
རྟོག་དཔྱོད་ལས་འདས་ཤིང་ལུང་མ་བསྟན་གྱི་ཤེས་པ་གཟུང་བའི་ཆ་ཕྲ་བའི་ཕྲ་བར་
གནས་པ་དེ་ནི་རྒྱུ་བདག་ཉིད་གཅིག་པའི་མ་རིག་པ་ཞེས་བྱ་སྟེ། ཐལ་འགྱུར་ལས།
རྒྱུ་གཅིག་འབྱེད་མེད་རྩ་བ་སྟེ། །རང་ངོ་ཡིན་པར་མ་ཤེས་པས། །འདི་ཡང་འཁོར་
བའི་ཐོག་མ་སྟེ། །ཞེས་གསུངས་ཤིང༌། དེ་ལས་རིག་པ་གཞི་ནས་བསྐྱོད་པའི་
འགྱུ་བའི་ཆ་ལས་རླུང་གིས་ཅུང་ཟད་གཡོས་པས། རང་བཞིན་གྱི་མ་རིག་པས་
རྐྱེན་བྱས། འཕེན་པ་ལས་ཀྱི་རླུང་གིས་ཁ་དོག་ཏུ་གསལ་ཏེ། འོད་ཁྱིམ་དུ་སྣང་བ་
ལས་ཁམས་གསུམ་གྱི་སེམས་ཅན་གྱིས་སྡིག་པ་སྤུ་ཙམ་མ་བྱས་པར་འཁོར་བར་
རང་སྣང་རང་བཞིན་མེད་པར་ངེས་པའི་ཤེས་པ་མ་སྐྱེས་པས་ལྷན་
ཅིག་སྐྱེས་པའི་མ་རིག་པའི་དབང་ལས་རང་ངོ་རང་གིས་མ་ཤེས་པས་གཉིས་སུ་
སྣང་ བའི་ ཆ་ ལས་ ཤེས་ པ་ འཁྲུལ་ཏེ་ ཡུལ་ དང་ ཡུལ་ཅན་ གཉིས་ སུ་ བཟུང་ བས་
འཁྲུལ་ལོ། །ཐུགས་རྗེའི་རྩལ་ཡེ་ཤེས་ཀྱི་སྣང་བ་ལ་བརྟགས་པའི་རྟོག་པས་བདག་
དང་གཞན་གཉིས་སུ་བཟུང་བ་ལ་ཀུན་ཏུ་བརྟགས་པའི་མ་རིག་པ་ཞེས་བྱ་སྟེ། དེ་
གསུམ་གྱིས་རྒྱུ་དང་རྐྱེན་བྱས་ནས་གཟུགས་སྒྲ་ལ་སོགས་ཕྱི་རོལ་གྱི་དོན་ལྟར་སྣང་
ལྟུང་བ་ནི།
ཞིང་དབང་པོ་རྣམས་སྐྱེ་ཞིང་མཆེད་པའི་རྟེན་དུ་གྱུར་པའི་ཆོས་རྣམས་དོན་ལ་བདེན་
པར་མེད་ཀྱང་འཁྲུལ་པའི་བློས་དེ་དང་དེར་བརྟགས་པས་རབ་རིབ་ཅན་ལ་སྐྲ་ཤད་
ལྟར་སྣང་བ་དང༌། དེ་ལས་ཕན་གནོད་ཆགས་སྡང་སོགས་ཀྱི་བློ་ཐག་ཁྲ་ལ་སྦྲུལ་
འཛིན་གྱི་ཤེས་པ་ཞུགས་པ་བཞིན་གཟུང་ཡུལ་དུ་གྱུར་པའི་ཤེས་བྱ་ཐམས་ཅད་དེ།
6

དགེ་པཎ་ཚེ་དབང་མཆོག་གྲུབ་བཀའ་འབུམ།
འཇམ་དཔལ་གྱིས། འཁོར་བའི་ཆོས་རྣམས་ཐག་ཁྲ་ལ། །སྦྲུལ་ལྟར་མེད་པ་ཉིད་
དུ་འདོད། །ཅེས་གསུངས་པའི་མཚན་ཉིད་ཅན་ནོ། །དེ་ཉིད་འཛིན་པར་བྱེད་པ་
ནང་གང་ཟག་གི་བདག་ལས་གྱུར་པའི་སྒོ་ལྔ་ཡིད་དང་ཉོན་ཡིད་དེ་རྣམ་ཤེས་ཀྱི་
ཕུང་པོས་བསྡུས་ཤིང་འཁྲུལ་པའི་རྣམ་རིག་གི་གཞན་དབང་དུ་གྱུར་པ་འཛིན་པ་
སེམས་ཀྱི་རྣམ་པར་ཤར་བས། ཡུལ་དང་ཡུལ་ཅན་གཉིས་སུ་རྣམ་པར་བརྟགས་
ནས་བདེན་ཞེན་དང་བཅས་པས་ལས་དང་ཉོན་མོངས་པའི་འཁོར་ལོ་བར་མེད་དུ་
བསྐོར་ནས་སྲིད་པ་གསུམ་དུ་སྡུག་བསྔལ་ཉེ་བར་ལེན་པའི་ཕུང་པོ་ལྔ་དང་ཉིང་
མཚམས་སྦྱར་ནས་བྱིས་པ་རྣམས་རྟག་ཏུ་འཁོར་བའི་གནས་སུ་ཡང་དང་ཡང་དུ་
ཞུགས་ཤིང༌། འཇུག་པར་བྱེད་ལ། འཇུག་པར་འགྱུར་བའི་མཚན་ཉིད་ཅན་ཏེ།
ཐལ་འགྱུར་ལས། འཁྲུལ་པའི་རྒྱུ་ནི་མ་རིག་པ། །མ་རིག་པ་ནི་རྣམ་པ་གསུམ། །
བདག་ཉིད་གཅིག་པས་འཁྲུལ་རྩ་བྱས། །ལྷན་ཅིག་སྐྱེས་པའི་རྟོག་པ་གཉིས། །
ཀུན་ཏུ་བརྟགས་པས་ཡུལ་དུ་གྱུར། །ཞེས་དང༌། ཐབས་དང་ཤེས་རབ་གཏན་ལ་
དབབ་པར་གྲུབ་པ་ལས། བྱིས་པ་འཁྲུལ་པའི་བདེན་འཛིན་པས། །ཀུན་ཀྱང་རྟོག་
པ་ལས་བྱུང་དངོས། ། ཀུན་ཀྱང་རྟོག་པའི་བདག་ཉིད་ཅན། །དེ་ནི་སྲིད་པར་
མཁས་པས་བཤད། །ཅེས་གསུངས་པ་བཞིན་ནོ། །དེ་ལྟ་བུའི་གཟུང་བ་དང་
འཛིན་པ་གཉིས་སུ་རྣམ་པར་རྟོག་པའི་ཚོགས་མ་ལུས་པ་བཅོམ་པ་དེ་ནི་སངས་རྒྱས་
རྣམས་ཏེ་གདོད་མའི་གཞི་ལས་ཤེས་རབ་སྲོག་ཏུ་ཤར་བའི་རླུང་གིས་རྟ་བྱས་ཏེ་
དཔྱོད་བྱེད་ཀྱི་རྣམ་པར་ཤར་བ་ན་རང་སྣང་རང་བཞིན་མེད་པར་ཤེས་པས་ཀུན་ཏུ་
བཟང་པོས་ཀུན་རྫོབ་ཟག་བཅས་ཀྱི་དགེ་བ་རྡུལ་ཙམ་ཡང་མ་བྱས་པར་སངས་རྒྱས་
ཏེ༑ ཐལ་འགྱུར་ལས། དེ་ལྟར་འཁོར་འདས་ཐོག་མཐའ་ལས། །སངས་རྒྱས་
འཁྲུལ་པར་མ་གྱུར་པས། །གཞི་ནས་འཕགས་པའི་དབང་པོ་ཡིས། །རང་སྣང་
7

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
རང་བཞིན་མེད་པར་ཤེས། །རྟོག་དཔྱོད་ཡིད་རྣམས་ཕྱིར་མ་ཤོར། །འགྱུ་བ་རང་
ཐོག་ཆོད་པའོ། །ཞེས་པའི་དོན་ནོ། །དེ་ལྟར་ཡང་ཕྱོགས་ཀྱི་གླང་པོས། འཇམ་
དཔལ་ལ་བསྟོད་པར། རྣམ་རྟོག་མ་རིག་ཆེན་པོ་སྟེ། །འཁོར་བའི་རྒྱ་མཚོར་ལྟུང་
བྱེད་ཡིན། །རྣམ་རྟོག་དེ་དང་བྲལ་བས་ན། །ཁྱོད་ནི་རྟག་ཏུ་མྱ་ངན་འདས། །
ཞེས་སོགས་དང་། དབུ་མ་ལས། གཞན་ལས་ཤེས་མིན་ཞི་བ་དང༌། །སྤྲོས་པ་
རྣམས་ཀྱིས་མ་སྤྲོས་པ། །རྣམ་རྟོག་མེད་དོན་ཐ་དད་མིན། །དེ་ནི་དེ་ཡི་མཚན་
ཉིད་དོ། །ཞེས་པའང་དོན་འདི་དང་གནད་གཅིག་གོ །དེས་ན་འཕགས་པ་རྣམས་
ཀྱིས་གཟུང་ཡུལ་རྣམས་དོན་དུ་རྡུལ་ཙམ་ཡང་གྲུབ་པ་མེད་པའི་ཚུལ་ཁོང་དུ་ཆུད་
ནས་འཛིན་པའི་སེམས་ཀྱང་སྐྱེ་འགག་གནས་གསུམ་དང་བྲལ་བའི་གནས་ལུགས་
ཇི་ལྟ་བར་ཉམས་སུ་མྱོང་ནས་གཟུང་འཛིན་གཉིས་ཀྱི་སྤྲོས་པ་ལས་གྲོལ་བའི་ཆོས་
ཉིད་དོན་དམ་པའི་བདེན་པ་གཟིགས་པས་ཁྱད་པར་དུ་གྱུར་པའི་ཕྱིར་སངས་རྒྱས་
འཕགས་པ་ལ་གཉིས་སྣང་མི་མངའ་བའི་ཕྱིར་ཏེ། དེ་ལ་བཅོམ་ཞེས་པ་ནི་གཟུང་
འཛིན་གཉིས་ཀྱི་རྣམ་པར་རྟོག་པ་བཅོམ་པའམ། དེ་དག་ལས་གྲོལ་བས་བདུད་
བཞི་ལ་སོགས་པ་བྱང་ཆུབ་ཕྱོགས་ཀྱི་མི་མཐུན་པའི་ཚོགས་མ་ལུས་པ་བཅོམ་པ་ནི།
སྤངས་པ་ཕུན་སུམ་ཚོགས་པའང་ཡིན་ཏེ་འདི་ལྟར་ཉོན་མོངས་པ་དང་ཉེ་བའི་ཉོན་
མོངས་པ་མཐའ་དག་སྤངས་པ་ནི་ཉོན་མོངས་པའི་བདུད་བཅོམ་པའོ། །ཉོན་
མོངས་པ་མེད་པས་གང་གིས་ཀྱང་བར་དུ་གཅོད་པར་མི་ནུས་པས་ལྷའི་བུའི་བདུད་
བཅོམ་པའོ། །དེ་བས་ན་འཆི་བ་མེད་དེ་ཚེ་ལ་དབང་བ་ཐོབ་པས་ན་འཆི་བདག་གི་
བདུད་བཅོམ་པའོ། །འཆི་བ་མེད་པས་ཕུང་པོ་ཉིང་མཚམས་སྦྱོར་བ་མེད་དེ་ཕུང་
པོའི་བདུད་བཅོམ་པའོ། །དེ་ཡང་རྡོ་རྗེ་རྩེ་མོ་ལས། ཉོན་མོངས་ལས་དང་དེ་
བཞིན་སྐྱེ། །ཉོན་མོངས་ཤེས་བྱའི་སྒྲིབ་དེ་བཞིན། །མི་མཐུན་ཕྱོགས་ཀྱི་ཆོས་

དགེ་པཎ་ཚེ་དབང་མཆོག་གྲུབ་བཀའ་འབུམ།
རྣམས་ཀུན། །དེ་བཅོམ་པས་ན་བཅོམ་ཞེས་བྱ། །ཞེས་སོ། །དེས་ན་གཟུང་
འཛིན་གཉིས་ཀ་ཟད་པར་སྤངས་པ་ནི་སངས་རྒྱས་བཅོམ་ལྡན་འདས་ཁོ་ན་ཡིན་
པའི་ཕྱིར། འདིར་གཉིས་བཅོམ་ཞེས་པས་གཟུང་འཛིན་གྱི་རྣམ་པར་རྟོག་པ་བཅོམ་
གཉིས་དང་བྲལ་བའི་ཡེ་ཤེས་དེ་ནི་སངས་རྒྱས་ཀྱི་ཐུགས་རྣམ་པར་མི་རྟོག་པའི་
ཆོས་ཀྱི་སྐུ་སྟེ་ཡེ་ཤེས་ཆེན་པོ་ཞེས་བྱ་བ་སོ་སོ་རང་གི་རིག་པའི་ཆོས་ཉིད་བསམ་
པས་བདུད་བཞི་བཅོམ་པར་འགྱུར་བ་ལ་དགོངས་པའོ། །དེ་ལྟ་བུའི་གཟུང་འཛིན་
བརྗོད་ལས་འདས་པ་སྟེ། དེའི་མཚན་ཉིད་རྡོ་རྗེ་འཆང་གིས། ཡེ་ཤེས་འདི་ནི་
ཆེས་ཕྲ་བ། །རྡོ་རྗེ་ནམ་མཁའི་དཀྱིལ་ལྟ་བུ། །རྡུལ་བྲལ་ཐར་སྦྱིན་ཞི་བ་སྟེ། །
ཞེས༌པ༌ལ༌སོགས༌པས༌གསུངས་པ་སྟེ་འདི་ནི་ཤིན་ཏུ་རྟོགས་པར་དཀའ་བ་རྣམ་
པར་རྟོག་པས་མི་ཕྱེད་པ། དམིགས་པ་མེད་ཅིང་མཐའ་ཐམས་ཅད་དང་བྲལ་བ།
ཉོན་མོངས་པ་དང་སྲིད་པ་ཐམས་ཅད་ཟད་པ། གདོད་ནས་མ་སྐྱེས་ཤིང་ཐ་སྙད་ཀྱི་
བརྗོད་པས་ཤེས་པར་མི་ནུས་པས་ཤེས་དང་ཤེས་བྱའི་སྤྲོས་པ་ཉེ་བར་ཞི༌ཡང༌།
སོ་སོ་རང་གི་རིག་པས་མངོན་སུམ་དུ་གཟིགས་པའི་ཕྱིར་ཡེ་ཤེས་དེ་ཉིད་ཀྱིས་ཆོས་
ཐམས་ཅད་ཀྱི་གནས་ལུགས་རྗེན་པར་གཟིགས་པ་ཇི་ལྟ་བ་མཁྱེན་པའི་ཡེ་ཤེས་
དང༌། སྣང་ལུགས་སོ་སོར་འདྲེས་པ་མེད་པར་གསལ་ཞིང་འགག་པ་མེད་པར་
གཟིགས་པའི་ཇི་སྙེད་པ་མཁྱེན་པའི་ཡེ་ཤེས་གཉིས་མངའ་བའི་ཕྱིར་གཉིས་ལྡན་
ནམ་ཡང་ན། རྡོ་རྗེ་རྩེ་མོ་ལས། དབང་ཕྱུག་དང་ནི་གཟུགས་བཟང་དང༌།
དཔལ་དང་གྲགས་པ་ཡེ་ཤེས་དང༌། །བརྩོན་འགྲུས་ཕུན་སུམ་ཚོགས་པ་སྟེ།
དྲུག་པོ་དེ་ལ་ལྡན་ཞེས་བྱ། །ཞེས་པས་ཡེ་ཤེས་དེ་དང་ལྡན་པ་ཉིད་ཀྱིས་དབང་ཕྱུག་
ལ་སོགས་པའི་ཡོན་ཏན་དྲུག་གི་སྐལ་བ་དང་ལྡན་པ་ཡིན་ཏེ། འདི་ལྟར་དབང་
ཕྱུག་ཕུན་སུམ་ཚོགས་པ་ནི། སྟོན་པ་འདི་ལ་འཇིག་རྟེན་ན་ལྷ་དང་བདུད་དང་

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
ཚངས་པ་ལ་སོགས་པ་གང་གིས་ཀྱང་ཆོས་དང་མཐུན་པར་རྒོལ་བ་མེད་པ་སྟེ།
ལམ་ཤེས་རབ་ཀྱི་ཕ་རོལ་ཏུ་ཕྱིན་པའི་ཡོན་ཏན་ནོ། །གཟུགས་བཟང་བ་ནི་བ་སྤུའི་
བུ་ག་གཅིག་ལའང༌བསྐལ་པའམ་བསྐལ་པ་ལས་ལྷག་པར་བལྟས་ཀྱང་ཆོག་མི་
ཤེས་པ་སྟེ་བཟོད་པ་མཐར་ཕྱིན་པའི་ཡོན་ཏན་ནོ། །གྲགས་པ་ནི་གདུལ་བྱ་གང་ན་
གནས་པ་དེར་བཅོམ་ལྡན་འདས་ཀྱི་གྲགས་པ་སྙན་པས་ཁྱབ་ནས། དེ་དག་གི་
ཡིད་ཚིམ་པར་བྱེད་པ་སྟེ། ལྷ་རྣམས་ནི་བདག་ཅག་ལྷ་རྣམས་ཀྱི་སྟོན་པའོ།
།ཞེས་
བྱ་བ་ལ་སོགས་པ་ལྟ་བུ་སྟེ་ཚུལ་ཁྲིམས་མཐར་ཕྱིན་པའོ། །དཔལ་ནི་ཞིང་ཁམས་
དང་འཁོར་གྱི་ཚད་ཡོངས་སུ་བཟུང་བར་མི་ནུས་པ་སྟེ་སྦྱིན་པ་མཐར་ཕྱིན་པའོ། །
ཡེ་ཤེས་སྐད་ཅིག་གི་ཁོངས་སུ་ཤེས་བྱའི་དཀྱིལ་འཁོར་ཐམས་ཅད་ཀྱི་ཇི་སྙེད་པ་
དང་ཇི་ལྟ་བ་མཁྱེན་པ་སྟེ་བསམ་གཏན་མཐར་ཕྱིན་པའོ། །བརྩོན་འགྲུས་ཕུན་
སུམ་ཚོགས་པ་ནི་སྐད་ཅིག་མ་གཅིག་ལ་གདུལ་བྱ་མཐའ་དག་གི་སྐལ་བ་ཇི་ལྟ་བ་
བཞིན་དོན་མཛད་པ་སྟེ་བརྩོན་འགྲུས་ཀྱི་ཕ་རོལ་ཏུ་ཕྱིན་པ་མཐར་ཕྱིན་པའི་ཡོན་
ཏན་ནོ། །དེ་ལྟར་ཡང་དཔལ་ཁ་སྦྱོར་ལས། འདི་ལྟ་སྟེ། དབང་ཕྱུག་དང་
གཟུགས་བཟང་བ་དང་དཔལ་དང་གྲགས་པ་དང་ཡེ་ཤེས་དང༌། བརྩོན་འགྲུས་
ཕུན་སུམ་ཚོགས་པ་སྟེ། དེ་འདི་ལ་མངའ་བའི་ཕྱིར་བཅོམ་ལྡན་འདས་སོ། །ཞེས་
༑ ༑ཡང་ན་ངོ་བོ་རང་བཞིན་གྱིས་དག་པ་དང་། གློ་བུར་བྲལ་སྟོབས་ཀྱིས་དག་
པ་གཉིས་ཀའང་སངས་རྒྱས་ཀྱི་ཡེ་ཤེས་རྣམ་པ་ཐམས་ཅད་མཁྱེན་པ་ཉིད་ལ་རང་
བཞིན་གྱིས་ལྡན་པ་ནི་རྟོགས་པ་ཕུན་སུམ་ཚོགས་པ་སྟེ། རྒྱུད་བླ་མ་ལས། མཁྱེན་
དང་བརྩེ་དང་ནུས་པར་ལྡན། །དོན་གཉིས་ལྡན་པའི་སངས་རྒྱས་ཉིད། །ཅེས་
སོ༑ ༑དེ་ལྟ་བུའི་ཡེ་ཤེས་དེ་ནི་མཐའ་གཉིས་ལས་ཡང་དག་པར་འདས་པ་ཡིན་ཏེ།
དེའང་འཇིག་རྟེན་པས་ཡོད་པ་དང་མེད་པ་འདི་ནི་སོ་སྐྱེའི་བློ་རྟོག་གིས་བཏགས་པ་
10

དགེ་པཎ་ཚེ་དབང་མཆོག་གྲུབ་བཀའ་འབུམ།
ལས་དོན་དུ་ཡང་དག་པ་མ་ཡིན་ཏེ། བརྟགས་ན་མི་རྙེད་པའི་ཕྱིར་ཡོད་པ་མི་བདེན་
ལ༑ ཡོད་པ་མེད་པས་དེ་ལ་ལྟོས་པའི་མེད་པ་མི་འགྲུབ། ཀུན་རྫོབ་ཏུ་སྐྱེ་བ་
མཐོང་བས་མེད་པའང་མི་འཐད་དེ། དེ་སྐད་དུ་རིན་ཆེན་ཕྲེང་བ་ལས། སྐྱེ་བ་རྒྱུ་
དང་བཅས་མཐོང་བས། །མེད་པ་ཅི་ཡི་ཕྱིར་ན་བརྗོད། །རྒྱུ་དང་བཅས་པ་འགག་
མཐོང་བས། །ཅི་ཡི་ཕྱིར་ན་ཡོད་པར་བརྗོད། །ཅེས་གསུངས་པ་ལྟ་བུའོ། །དེས་
ན་ཆོས་རྣམས་ཀྱི་ཆོས་ཉིད་ནི་ཡོད་ཅེས་སྒྲོ་མི་གདགས།
མེད་ཅེས་སྐུར་པ་མི་
གདབ། གང་དུའང་བློས་དཔྱོད་པར་མི་ནུས་པས་མཐའ་ཀུན་ལས་